Abdulla Qoʻldoshev

Qoʻldoshev Abdulla Hamidullayevich (5-sentyabr, 1959-yil, Toshkent) — Oʻzbekiston Respublikasi Favqulodda vaziyatlar vaziri (2022—2025), general-mayor.

 Biografiyasi 
1959-yil 5-sentyabr Toshkent viloyatida tugʻilgan.
 Taʼlim 
1986-yilda Ichki ishlar vazirligi Oliy muhandislik yong‘in-texnik bilim yurtining Toshkent fakultetini tamomlagan.

 Mehnat faoliyati 
1986—2005-yillarda Oʻzbekiston ichki ishlar vazirligi Yongʻin xavfsizligi tizimida harbiylashtirilgan yongʻin xavfsizligi qismi oʻt oʻchiruvchisidan, Yongʻin xavfsizligi bosh boshqarmasi boshligʻigacha boʻlgan lavozimlarda ishlab keldi. Xususan, 1997—2001-yilgacha Ichki ishlar vazirligi yongʻin xavfsizligi boshqarmasi boshligʻi oʻrinbosari. 2005—2009-yillarda Oʻzbekiston Respublikasi Ichki ishlar vazirining jamoat xavfsizligi masalalari boʻyicha oʻrinbosari, 2009-yil—2011-yillarda Qashqadaryo viloyati ichki ishlar boshqarmasi boshligʻi, 2011—2012-yillarda Samarqand viloyati ichki ishlar boshqarmasi boshligʻi, 2012—2018-yillarda Yongʻin xavfsizligi oliy harbiy bilim yurti boshligʻi, 2018-yil 23-maydan 2022-yil 1-martgacha Oʻzbekiston Respublikasi Favqulodda vaziyatlar vazirining birinchi oʻrinbosari vazifalarida faoliyat olib borgan.

2022-yil 1-mart kuni Oʻzbekiston Respublikasi Favqulodda vaziyatlar vaziri etib tayinlangan.

 Unvon va martabalari 
2008-yil 10-yanvarda general-mayor unvoni berilganKULDAShYeV Abdulla Xamidullaevich.
 Xorijiy delegatsiyalar bilan uchrashuvlari 
Abdulla Qoʻldoshev 2021-yilda Favqulodda vaziyatlar vaziri oʻrinbosari vazifasida Koreya-O‘zbekiston biznes uyushmasi birinchi o‘rinbosari Kim Chang Keon boshchiligidagi Janubiy Koreya delegatsiyasi bilan uchrashuv oʻtkazgan. Uchrashuvda jamoat xavfsizligi sohasida taʼlimni rivojlantirish bo‘yicha loyihaning amalga oshirilishi bilan bog‘liq masalalar muhokama qilingan. Assotsiatsiya vakillari taklifi bilan Janubiy Koreya O‘t o‘chiruvchilar uyushmalari federatsiyasi bilan hamkorlikda O‘zbekistonda jamoat va yong‘in xavfsizligi tizimini takomillashtirish uchun jamoat xavfsizligi sohasida taʼlimni rivojlantirish masalalari bilan bog‘liq loyihalar majmuini ilgari surish va amalga oshirish konsorsiumi shakllantirildi. Quyidagi loyihalar koʻzda tutildi: Yong‘in xavfsizligi o‘quv markazi, yong‘in xavfsizligini taʼminlash sohasidagi taʼlim muassasasi, davlat xizmati faxriylari uchun shifoxona, davlat xizmati xodimlari uchun ijtimoiy dam olish va reabilitatsiya muassasalari qurish va boshqa tadbirlarni. Mazkur loyihalarning umumiy qiymati 50 million dollarga yaqinni tashkil qildi.

 Xorijga tashriflar 
2019-yilda aprel oyida Qozogʻiston Respublikasi hududida ichida Oʻzbekiston fuqarolari boʻlgan avtobus halokatga uchraganda FVV birinchi oʻrinbosari Abdulla Qoʻldoshev boshchiligidagi Jabrlanganlarga yordam koʻrsatish hukumat komissiyasi voqea joyiga yetib borib, yordam choralarini koʻrgan.

 Mukofotlari 
Abdulla Qoʻldoshevga 2022-yil 14-yanvar kuni Mardlik ordeni topshirilganPrezident bir qator harbiy xizmatchilar va huquqni muhofaza qilish organlari xodimlarini taqdirladi

 

Turkum:Toshkentda tugʻilganlar
Turkum:Yashayotgan insonlar
Turkum:Toshkentlik kishilar
Turkum:Oʻzbekiston generallari
Turkum:Shon-sharaf ordeni sohiblari